Egpaar op KZN-plaas oorvalArgieffoto: Reint Dykema Maj. Thulani Zwane, woordvoerder van die polisie, het gesê ŉ 76-jarige man en sy 70-jarige vrou was alleen by die huis toe twee verdagtes, gewapen met ŉ mes en panga, die huis binnegekom het. Hulle het die egpaar vasgebind en die kluis se sleutel geëis. “Die verdagtes het op die vlug geslaan met die egpaar se voertuig, ŉ haelgeweer, kontant en juweliersware,” het Zwane gesê. “Die man en vrou is aangerand, maar het slegs geringe beserings opgedoen.” Chitra Bodasing, woordvoerder van ER24, het gesê die egpaar het kopbeserings opgedoen en kneusplekke op hul gewrigte waar hulle vasgebind is. Hulle is egter nie in die hospitaal opgeneem nie. Zwane het gesê ŉ saak van huisroof word ondersoek. Niemand is nog in verband met die voorval in hegtenis geneem nie.